(২)	বিটিটিবির সকল কর্মকর্তা এবং কর্মচারী এবং সম্পদ এবং সকল দায় দেনাও প্রদান করা হলো বিটিসিএলকে। এখানে বিবেচনা করা হলোনা যে বিটিটিবির কর্মকর্তাগণ বিসিএস ক্যাডার অফিসার যারা প্রজাতন্ত্রের কর্মচারী , এদেরকে কোম্পানীতে চাইলেই পাঠানো যায় না। অথচ সম্পূর্ণ অসংবিধানিকভাবে বিসিএস ক্যাডার কর্মকর্তাদের দুইবছরের জন্য বিটিসিলে কাজ করার বাধ্যবাধকতা অধ্যাদেশে উল্লেখ করা হয়। একজন সরকারী গেজেটেড কর্মকর্তার বেতন বিল রাষ্ট্রীয় কোষাগার থেকে পাওয়ার আইন থাকলেও এই টেলিকম ক্যাডারের কর্মকর্তাদের কোন রূপ প্রেষন বা লিয়েন ছাড়াই কেবল অধ্যাদেশের আদেশ বলে কোম্পানী হতে বেতন বিল নিতে বাধ্য করা হয়েছে এবং আজ অবধি তাই চলছে।